**CONTRACT PRESTARI SERVICII**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_**

**Servicii de informare şi publicitate pentru implementarea proiectului „Desfiinţare construcţie C14 şi construire Centru Îngrijiri Paliative" - COD SMIS 348156**

1. **Preambul**

În temeiul Legii 98/2016 *privind achizițiile publice cu modificările și completările ulterioare* și H.G. 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice*, s-a încheiat prezentul contract de prestare de servicii, între:

**Părţile contractante**

**MUNICIPIUL PLOIESTI,** cu sediul in Ploiesti, Piata Eroilor nr. 1A, 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin **dl. Politeanu Mihai-Laurentiu**, Primar, in calitate de **ACHIZITOR**, pe de o parte

şi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_sediul în \_\_\_\_\_\_\_\_\_\_\_\_\_, strada \_\_\_\_\_\_\_\_\_\_\_\_ nr. \_\_\_\_\_\_\_\_\_, jud. \_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_, Cont \_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_ având funcţia de administrator, în calitate de **PRESTATOR,** pe de altă parte,

au convenit încheierea prezentului contract

**2. Definiții**

**2.1** În prezentul contract următorii termeni vor fi interpretați astfel:

1. **Achizitor şi prestator** - părţile contractante, aşa cum sunt acestea numite în prezentul contract;
2. **Act adițional** - document prin care se modifică termenii şi condițiile prezentului *Contract de achiziție publică de servicii*, în condițiile *Legii 98/2016*;
3. **Caiet de Sarcini** - Anexa la *Contract*, care include obiectivele, sarcinile, specificațiile şi caracteristicile *Serviciilor* descrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, metodele şi resursele care urmează să fie utilizate de către *Prestator* şi/sau *Rezultatele* care trebuie realizate/prestate și furnizate de către *Prestator*;
4. **Contract** - prezentul *Contract* cu titlu oneros, asimilat, potrivit *Legii 98/2016*, actului administrativ, încheiat *în scris*, între *Achizitor* şi *Prestator*, care are ca obiect prestarea de *Servicii* și toate Anexe sale;
5. **Contract de finanţare -** Prin contract de finanţare în cadrul Programului Sănătate, derulat prin Ministerul Investiţiilor şi Proiectelor Europene; apelul de proiecte este „Investiţii în infrastructura unităţilor sanitare care fumizează servicii de paliaţie", Obiectivul de politică 4: O Europă mai socială şi mai favorabilă incluziunii, prin Implementarea Pilonului european al drepturilor sociale, Prioritatea 2: Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populaţiei, impactului dizabilităţii şi profilului de morbiditate, Obiectiv specific RSO4.5: Asigurarea accesului egal la asistenţa medicală şi asigurarea rezilienţei sistemelor de sănătate, inclusiv în ceea ce priveşte asistenţa medicală primară, precum şi promovarea tranziţiei de la îngrijirea instituţionalizată către îngrijirea în familie sau în comunitate (FEDR).
6. **Documentație de atribuire** - documentație ce cuprinde toate informațiile legate de obiectul contractului de achiziție publică și de procedura de atribuire a acestuia, inclusiv caietul de sarcini;
7. **Documente justificative -** Documente pe baza cărora pot fi efectuate plăţile în cadrul unui contract de finanţare;
8. **Durata contractului** - intervalul de timp în care prezentul contract operează valabil între părți, potrivit legii, ofertei și documentației de atribuire de la data intrării sale în vigoare și până la epuizarea convențională sau legală a oricărui efect pe care îl produce, inclusiv eventualele pretenții fondate pe clauzele sale;
9. **Durata de prestare a serviciilor** - intervalul de timp in care prestatorul presteaza serviciile pe care le presupune indeplinirea contractului, astfel cum acestea sunt prevazute in caietul de sarcini și in contract, inclusiv operatiunile preliminare si finale previzibile si imprevizibile, cu exceptia cazurilor de forta majoră, începand cu data încheierii contractului;
10. **Forța majora** - eveniment independent de controlul *Părților*, care nu se datorează greșelii sau vinei acestora, care nu putea fi prevăzut în momentul încheierii *Contractului* și care face imposibilă îndeplinirea obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul *Părților* și care nu ar putea fi evitate prin luarea măsurilor corespunzătoare de diligență;
11. **Ofertă**- actul juridic prin care *Prestatorul* și-a manifestat voința de a se angaja, din punct de vedere juridic, în acest *Contract* de achiziție publică de *Servicii* și cuprinde *Propunerea Financiară*, *Propunerea Tehnică* precum și alte documente care au fost menționate în *Documentația de Atribuire*, prin care *Prestatorul* și-a manifestat voința de a se angaja din punct de vedere juridic în *Contract*;
12. **Penalitate contractuală** - despăgubirea stabilită în contractul de prestări servicii ca fiind plătibilă de către una din părțile contractante către cealaltă parte, în caz de neîndeplinire, sau îndeplinire necorespunzătoare sau cu întârziere a obligațiilor din contract (majorări de întârziere și/sau daune-interese).
13. **Preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
14. **Propunerea tehnică** - document al ofertei elaborat pe baza cerințelor din caietul de sarcini, stabilite de autoritatea contractantă ;
15. **Propunerea financiară** - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale ;
16. **Rezilierea contractului** - se intelege desfiintarea pe viitor a contractului de servicii, fara ca aceasta sa aduca atingere prestatiilor succesive care au fost facute anterior rezilierii;
17. **Servicii** - orice activități şi *Rezultatul* / *Rezultatele* acestora care vor fi prestate de către *Prestator* în baza *Contractului de Servicii*, inclusiv toate activitățile care necesită exercitarea unui rol de *Prestator* în cadrul sau în legătură cu acest *Contract*;
18. **Standarde/conditii tehnice de calitate** - cerințele profesionale legate de calitatea *Rezultatului* prestării *Serviciilor* și de calitatea activității de prestare a serviciului care ar fi respectate de către orice *Prestator* diligent care posedă cunoștințele și experiența unui expert care prestează servicii similare și pe care *Prestatorul* este obligat să le respecte în prestarea tuturor *Serviciilor* incluse în prezentul *Contract*;
19. **Zi** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. Interpretare**

**3.1.** Toate documentele contractului, precum şi întreaga corespondenţă purtată în legătură cu contractul între Achizitor și Prestator vor fi scrise în limba română, iar contractul va fi redactat şi interpretat în limba română.

**3.2.** Dacă un document al contractului sau corespondenţă în legătură cu acesta sunt redactate în altă limbă decât limba română, traducerea acestora în limba română va avea prioritate în orice problemă legată de interpretare. Partea care emite astfel de documente sau corespondenţă, va suporta riscul şi costurile traducerii acestora în limba română.

**3.3** În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

**3.4.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.5.** Contractul constituie întreaga şi singura înţelegere între Părţi cu privire la obiectul acestuia şi exclude orice alte comunicări, negocieri sau înţelegeri scrise sau verbale între Părţi realizate înaintea încheierii contractului.

**3.6.** Niciun amendament sau altă derogare de la contract nu va avea efect decât dacă este consemnată în scris, datată, se referă expres la contract şi este semnată de reprezentanţii legali ai Părţilor.

**3.7.** Dacă oricare dintre clauzele contractului este nulă, anulată, interzisă de lege, inaplicabilă, aceste împrejurări nu vor afecta validitatea şi efectele oricărei alte clauze din contract.

**3.8** Inacţiunea, întârzierea, toleranţa manifestate de una dintre Părţi în punerea în aplicare a clauzelor contractului sau acordarea de amânări sau înlesniri către cealaltă parte, nu afectează sau restrâng drepturile acelei părţi rezultate din contract, renunţarea la un drept neputând fi prezumată în nicio situaţie.

**CLAUZE OBLIGATORII**

**4. Obiectul contractului**

**4.1.** Prestatorul se obligă să presteze servicii de informare si publicitate pentru proiectul „Desfiinţare construcţie C14 şi construire Centru Îngrijiri Paliative",în cadrul Programului Sănatate, derulat prin Ministerul Investiţiilor şi Proiectelor Europene; Apelul de proiecte este „Investiţii în infrastructura unităţilor sanitare care furnizează servicii de paliaţie", Obiectivul de politică 4: O Europă mai socială şi mai favorabilă incluziunii, prin Implementarea Pilonului european al drepturilor sociale, Prioritatea 2: Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populaţiei, impactului dizabilităţii şi profilului de morbiditate, Obiectiv specific RS04.5: Asigurarea accesului egal la asistenţa medicală şi asigurarea rezilienţei sistemelor de sănătate, inclusiv în ceea ce priveşte asistenţa medicală primară, precum şi promovarea tranziţiei de la îngrijirea instituţionalizată către îngrijirea în familie sau în comunitate (FEDR), Contractul de finanțare nr. 126998/29.10.2025.

**4.2**. Prestarea serviciilor menționate la alineatul precedent se va efectua prin elaborarea, publicarea, producerea, tipărirea, inscripționarea și realizarea urmatoarelor:

- publicarea unui comunicat de presă/anunţ de presă la începutul şi la finalizarea proiectului în orice mediu de comunicare cu vizibilitate mare pentru publicul larg (presă scrisă tipărită locală/regională/naţională, publicaţii online etc);

- materiale de informare/comunicare tipărite si tipăribile sub formă digitală (pliante ce vor avea pe prima copertă setul de însemne grafice obligatorii);

- realizarea unei plăci permanente, clar vizibilă publicului, care conţine emblema Uniunii în conformitate cu caracteristicile tehnice stabilite în anexa IX a Regulamentului UE 1060/2021 şi informaţii privind respectivele operaţiuni; în ceea ce priveşte materialul din care trebuie confecţionată placa, prestatorul trebuie să ţină seama de caracterul permanent al acesteia; prin urmare aceasta trebuie confecţionată dintr-un material rezistent la intemperii, pentru a preveni înlocuirea frecventă; Garantia trebuie sa acopere atat placa pemanenta cat si sistemul de sustinere. Pe perioada garantiei, ofertantul va remedia defectiunile in termen de maxim de 30 de zile lucratoare de la anuntarea in scris a defecţiunii, pe cheltuiala sa. Remedierile se vor efectua la locul de amplasare a plăcii pemanente.

- aplicarea de autocolante pe echipamentele achiziţionate în proiect; în cazul în care autocolantul este deteriorat, acesta va fi înlocuit de către ofertant în maximum 15 zile de la data constatării de către beneficiar/ofiţerul de monitorizare/terţe persoane a degradării acestuia;

- realizarea unui anunt pentru a fi afisat pe site-ul oficial de internet şi pe paginile de comunicare socială ale beneficiarului; anuntul trebuie sa conţină o scurtă descriere a operaţiunii, inclusiv a scopurilor şi rezultatelor acesteia, evidenţiind sprijinul financiar din partea Uniunii;

**4.3.** Achizitorul se obligă să plătească prestatorului preţul pentru îndeplinirea contractului de prestare a serviciilor de informare si publicitate pentru proiectul „Desfiinţare construcţie C14 şi construire Centru Îngrijiri Paliative", în conformitate cu oferta de preț a acestuia nr. \_\_\_\_\_\_\_\_\_\_ din \_\_\_\_\_\_\_\_\_\_.

**5. Preţul contractului. Modalități de plată**

**5.1.** Prețul total convenit pentru îndeplinirea contractului, plătibil Prestatorului de către achizitor este de **­­­\_\_\_\_\_\_\_\_\_\_ lei**, fără TVA, la care se adaugă cota legală de TVA de **\_\_\_\_\_\_\_\_\_\_\_\_\_\_** lei.

**5.2.** Prețul contractului este ferm pe toată perioada derulării acestuia **și nu se actualizează.**

**5.3.** Plata serviciilor prestate se va efectua în baza următoarelor documente justificative:

a) factura fiscală întocmită în conformitate cu prevederile legale;

b) procesele verbale de recepție calitativă și cantitativă semnate de părți.

**5.4.** Plata serviciilor efectuate se va face în termen de maxim 30 zile de la data primirii facturii, astfel încât să fie respectate și prevederile art. 6 alin. (1) din Legii nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autoritățile contractante și a documentelor justificative stipulate la pct. 5.3 din contract. Daca achizitorul include factura emisa de prestator in cereri de plata, plata se va face conform mecanismului aferent, in conformitate cu art. 7 alin. (1) din Legea nr. 72/2013, motivat in mod obiectiv de natura contractului de finantare pe fonduri europene si de mecanismul cererilor de plata care presupune verificarea eligibilitatii cheltuielilor de catre finantator.

**5.5.** Efectuarea plăților este condiționată de îndeplinirea de către Prestator a obligațiilor ce îi revin conform prezentului contract, dovedită prin acceptarea de către Achizitor a serviciilor prestate, prin semnarea proceselor verbale de recepție calitativă și cantitativă și in baza facturilor emise si incarcate in aplicatia e-factura de Prestator.

**5.6.** Prestatorul va emite câte o factură pentru serviciile prestate.

**6. Durata contractului**

**6.1.** Contractul de servicii de informare şi publicitate se va derula pe toată perioada de implementare a contractului de finanţare pentru proiectul Cod SMIS 348156, respectiv **28 luni** de la data semnării contractului de finanţare.

În cazul în care, perioada de implementare a proiectului se va prelungi pe baza unui act adiţional încheiat cu autoritatea de management, contractul de servicii de informare şi publicitate se va prelungi automat, fără modificarea valorii acestuia. În acest sens, ofertantul va anexa propunerii tehnice o declaraţie prin care işi exprimă acordul prelungirii automate a contractului, rară modificarea valorii acestuia, până la momentul finalizarii activităţilor prevăzute în contractul de finanţare.

**6.2.** Prezentul contract încetează să producă efecte de la data îndeplinirii de către ambele părți contractante a obligațiilor ce le revin conform clauzelor prezentului contract.

**7. Executarea contractului**

7.1. Executarea contractului începe după semnarea acestuia de către ambele părţi.

7.2. Prestarea serviciilor se va face pe baza comenzii/comenzilor ferme transmise de către achizitor.

7.3. Prestatorul va transmite achizitorului, pentru verificare şi avizare, propunerile grafice/şabloanele pentru toate materialele (comunicate, pliante, placă permanentă, autocolante) în termen de **maximum 5 zile lucrătoare de la comanda beneficiarului.** După obţinerea aprobării scrise „bun de tipar", executarea şi livrarea se vor realiza după cum urmează:

* + **Comunicarea celor două anunţuri de presă** (unul la începutul implementării proiectului şi unul la final) - **maximum 10 zile lucrătoare de la „bun de tipar";**
  + **Placa permanentă** - **maximum 15 zile lucrătoare de la „bun de tipar";**
  + **Pliantele** - **maximum 15 zile lucrătoare de la „bun de tipar";**
  + **Autocolantele** - **maximum 10 zile lucrătoare de la „bun de tipar".**

În cazul în care finanţatorul solicită modificări asupra materialelor înainte de aprobare, prestatorul va realiza reviziile fără costuri suplimentare şi va retransmite forma actualizată în termen de **maximum 3 zile lucrătoare,** iar termenele de producţie vor curge de la data confirmării „bun de tipar".

În plus, **autocolantele şi placa permanentă deteriorate sau decolorate fără acţiuni intenţionate în perioada de 24 luni de la montare vor fi înlocuite de prestator fără costuri suplimentare,** în termen de **maximum 15 zile lucrătoare de la notificarea beneficiarului.**

**8. Documentele contractului**

**8.1**. Documentele contractului sunt:

a) anexa 1 - caietul de sarcini

b) anexa 2 - propunerea tehnică și propunerea financiară

c) anexa 3 - documente utilizate în activitatea de servicii de informare și publicitate (Proces verbal de predare/ recepție cantitativă și calitativă, Note de constatare,etc)

d) anexa 4 - actele adiționale, dacă este cazul.

**8.2. Anexele menţionate mai sus fac parte integrantă din prezentul contract.**

**9. Obligațiile principale ale prestatorului**

**9.1.** Prestatorul se obligă să presteze **serviciile de informare si publicitate pentru proiectul „Desfiinţare construcţie C14 şi construire Centru Îngrijiri Paliative"** la standardele și performanţele prevăzute de normele legale în vigoare și in conformitate cu propunerea tehnică ce face parte integrantă din prezentul contract.

**9.2.** Prestatorul este pe deplin responsabil pentru prestarea serviciilor. Totodată este răspunzător atât de oportunitatea şi legalitatea tuturor operaţiunilor şi metodelor de prestare utilizate, cât şi de calificarea personalului folosit pe toată durata prezentului contract.

**9.3.** Prestatorul se obligă să presteze serviciile, în conformitate cu obligaţiile asumate prin prezentul contract la termenele stabilite în contract, în conformitate cu condiţiile stabilite în caietul de sarcini şi în propunerea tehnică a prestatorului semnatar al contractului.

**9.4.** Pe durata derulării prezentului contract, prestatorul are obligaţia de a informa achizitorul despre apariţia situaţiilor de conflict de interese şi de a lua toate măsurile legale pentru înlăturarea lor.

**9.5.** Prestatorul va asigura adaptarea materialelor în formate pentru print şi web. Toate livrabilele vor fi furnizate în variante editabile şi ne-editabile (PDF+ fişiere sursă).

**9.6.** Prestatorul se obliga sa realizeze urmatoarele materiale, prevazute in Caietul de sarcini, in vederea asigurarii unei informari transparente şi corecte în mass-media asupra proiectului finanţat prin *Programul Sănătate*:

a) **ANUNT SITE** **-** este necesară afişarea pe site-ul oficial şi/sau pe contul de social media al beneficiarului a unei descrieri a proiectului proporţională cu nivelul finanţării primite, în conformitate cu Regulamentul (UE) nr. 1060/2021, care să cuprindă cel puţin următoarele informaţii: titlul proiectului, denumirea beneficiarului, obiectiv general/scop, obiective specifice, rezultatele preconizate, data de începere şi finalizare, valoarea totală (defalcată pe surse de finanţare), cod My SMIS.

b) **COMUNICATE/ANUNŢURI DE PRESĂ -** la începutul şi la finalizarea proiectului, beneficiarul va publica un comunicat/anunţ de presă în orice mediu de comunicare cu vizibilitate mare pentru publicul larg (presă scrisă tipărită locală/regională/naţională, publicaţii online etc).

c) **PLIANTE** - Pliantele tipărite sau tipăribile sub formă digitală realizate în cadrul proiectului vor avea pe prima copertă setul de însemne grafice obligatorii. Pe ultima copertă se plasează o casetă tehnică, ce va conţine următoarele: titlul proiectului, editorul materialului (respectiv beneficiarul proiectului) si data publicării (lună şi an).

d) **PLACA PERMANENTA**

e) **AUTOCOLANTE -** modelul grafic va respecta integral Manualul de Identitate Vizuală. Autocolantele vor fi livrate atât tipărite, cât şi în format digital editabil şi print-ready (PDF + fişier sursă vectorial). În cazul deteriorării sau decolării acestora în termen de 24 de luni de la aplicare, prestatorul are obligaţia de a le înlocui fără costuri suplimentare.

## Toate materialele de informare si publicitate elaborate in cadrul proiectului trebuie sa respecte indicatiile tehnice din Manualul de Identitate Vizuala pentru Programul Sanatate ce poate fi accesat la adresa: https:/lm/e.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/comunicare-2/.

**9.7.** Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

**9.8.** Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de a se angaja în orice altă activitate care intră în conflict cu obligaţiile sale faţă de achizitor conform prezentului contract.

**9.9.** Orice documente sau materiale elaborate ori compilate de către prestator sau de către personalul său salariat vor deveni proprietatea exclusivă a achizitorului. După încetarea contractului, prestatorul nu va utiliza documentele sau materialele elaborate sau compilate în scopuri care nu au legătură cu prezentul contract, fără acordul scris prealabil al achizitorului.

**9.10.** Prestatorul nu va publica articole referitoare la obiectul prezentului contract, nu va face referire la aceste servicii în cursul prestării altor servicii pentru terţi şi nu va divulga nicio informaţie furnizată de achizitor, fără acordul scris prealabil al acestuia.

**9.11.** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a achizitorului, care le va putea utiliza, publica, cesiona ori transfera aşa cum consideră de cuviinţă, fară limitare geografică ori de altă natură, cu excepţia situaţiilor în care există deja asemenea drepturi de proprietate intelectuală.

**9.12.** Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, cu excepţia situaţiei în care acestea sunt generate de respectarea clauzelor contractului.

**9.13.** Toate serviciile prestate vor fi recepţionate de Achizitor în baza procesului verbal de recepţie cantitativă și calitativă.

**10. Obligațiile principale ale achizitorului**

**10.1.** Achizitorul are obligația de a pune la dispoziția prestatorului orice facilități și/sau informații pe care acesta le consideră necesare pentru prestarea corespunzătoare a serviciilor depublicitate și informare.

**10.2.** Achizitorul se obliga sa recepționeze, potrivit art. 15, serviciile prestate la termenul convenit.

**10.3.** Achizitorul are obligația sa plătească prețul către prestator in termenul convenit de la primirea facturii de către acesta.

**11. Sancţiuni pentru neîndeplinirea culpabilă a obligaţiilor**

Sancţiuni pentru neîndeplinirea culpabilă a obligaţiilor

11.1 – (1) În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea corespunzatoare partii de contract neexecutata, pe fiecare zi de intarziere.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 - În cazul în care achizitorul nu onorează facturile în termenul convenit la art. 5.4, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 5.4, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 -Pact comisoriu

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 15% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4) In caz de reziliere a contractului achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

11.5 – Raspunderea juridica a prestatorului conform alineatelor precedente ale art.11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

**CLAUZE SPECIFICE**

12. **Garanţia de bună execuţie a contractului**

12.1 – (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) - Garantia de buna executie se constituie de catre prestator in scopul asigurarii achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de achizitor in executarea prezentului contract, inclusiv in cazul rezilierii contractului din motive imputabile prestatorului, precum si in cazul prejudiciilor produse in realizarea obiectului contractului, din vina prestatorului ori in alte situatii prevazute de lege. In cazul in care prejudiciul produs achizitorului este mai mare decat cuantumul garantiei de buna executie, prestatorul este obligat sa-l despagubesca pe achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) Dovada constituirii garantiei de buna executie se va face in termen de maxim 5 zile lucratoare de la data semnarii contractului.

(6) In cazul neindeplinirii obligatiei prevazute la alineatele precedente achizitorul are dreptul de a aplica sanctiunea instituita de art.11.4.

12.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (4).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.4 - Achizitorul se obligă să restituie garanţia de bună execuţie prestatorului in cel mult 14 zile de la data indeplinirii de catre acesta a obligatiilor asumate prin contract, daca nu a ridicat pana la acea data pretentii asupra ei.

**13. Alte responsabilitati ale prestatorului**

**13.1.** Prestatorul are obligatia de a presta serviciile prevazute în contract cu profesionalismul și promtitudinea cuvenite angajamentului asumat și în conformitate cu propunerea sa tehnică.

**13.2.** Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**13.3.** Prestatorul este pe deplin responsabil pentru prestarea serviciilor în conformitate cu legislatia in vigoare. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13.4**. Prestatorul are obligaţia de a presta serviciile de informare și publicitate fărăa modifica preţul contractului.

**14. Alte obligații ale achizitorului**

**14.1.** Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

**15. Recepţie şi verificări**

**15.1.** Serviciile de informare si publicitate vor fi prestate în conformitate cu cerinţele Manualului de Identitate Vizuala pentru Programul Sanatate***.***

**15.2.** Prestatorul va transmite beneficiarului, pentru verificare şi avizare, propunerile grafice/şabloanele pentru toate materialele (comunicate, pliante, placă permanentă, autocolante) în termen de **maximum 5 zile lucrătoare de la comanda beneficiarului.** După obţinerea aprobării scrise „bun de tipar", executarea şi livrarea se vor realiza după cum urmează:

* + **Comunicarea celor două anunţuri de presă** (unul la începutul implementării proiectului şi unul la final) - **maximum 10 zile lucrătoare de la „bun de tipar";**

# Placa permanentă - maximum 15 zile lucrătoare de la „bun de tipar";

* + **Pliantele** - **maximum 15 zile lucrătoare de la „bun de tipar";**
  + **Autocolantele** - **maximum 10 zile lucrătoare de la „bun de tipar".**

În cazul în care finanţatorul solicită modificări asupra materialelor înainte de aprobare, prestatorul va realiza reviziile fără costuri suplimentare şi va retransmite forma actualizată în termen de **maximum 3 zile lucrătoare,** iar termenele de producţie vor curge de la data confirmării „bun de tipar".

# În plus, autocolantele şi placa permanentă deteriorate sau decolorate fără acţiuni intenţionate în perioada de 24 luni de la montare vor fi înlocuite de prestator fără costuri suplimentare, în termen de maximum 15 zile lucrătoare de la notificarea beneficiarului.

**15.3.** Prestațiile executate se consemnează în documentele primare ce stau la baza decontării, completate de reprezentanții prestatorului.

**15.4.** Prestarea serviciilor din prezentul contract va fi considerată finalizată, la data semnării procesului verbal de recepție final.

**16. Începere, finalizare, întârzieri, sistare**

16.1 - (1) Prestatorul are obligaţia de a începe prestarea serviciilor de indata ce a primit o comanda scrisa, in acest sens, din partea achizitorului.

(2) În cazul în care prestatorul suferă întârzieri şi/sau suportă costuri suplimentare, cauzate în exclusivitate de catre achizitor, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

16.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o anumita perioadă, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea

contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**17. Încetarea contractului. Rezilierea contractului**

**17.1.** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

**17.2.** Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

1. Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;
2. contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;
3. în cazul modificării contractului în alte condiţii decât cele prevăzute de prevederile legale în vigoare.

**18. Ajustarea preţului contractului**

**18.1.** Pentru serviciile prestate, plata datorată de achizitor prestatorului este pretul declarat in propunerea financiara, anexa la contract, care este ferm şi nu se actualizează.

**19. Amendamente**

19.1. Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, numai în situatiile permise de art.221 din Legea 98/2016 privind achizitiile publice, cu modificarile si completarile ulterioare.

19.2 - Aditionarea nu va privi acele clauze a caror modificare ulterioara a fost interzisa de parti prin prezentul contract.

19.3 – Părţile contractante convin ca toate documentele realizate in cadrul proiectului vor fi proprietatea exclusiva a Autoritatii Contractante si nu pot fi utilizate de catre Prestator si/sau terti.

**20. Subcontractanţi**

20.1 - Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

20.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

20.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

20.4 – (1) Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

(2) – Prestatorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile si completarile ulterioare.

(3) – Pe parcursul derularii contractului, prestatorul are dreptul de a inlocui subcontractantii, sau de a introduce noi subcontractanti cu acordul autoritatii contractante, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

20.5 **–** Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depusa de catre contractant la oferta, aferenta activitatii supuse subcontractarii.

20.6 **–** Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

20.7 **–** Contractele prezentate conform punctului 20.6 vor fi in concordanta cu oferta si vor fi anexa la prezentul contract.

20.8 **–** Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

20.9 **–** Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

20.10 **–** Dispozitiile prevazute la art. 20.8 si art. 20.9 nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

**21. Cesiunea**

21.1 – Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

**22. Situatii in care va opera modificarea contractului**

**22.1** Modificarea contractului in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial, respectiv atunci cand este indeplinita una din urmatoarele conditii:

a) modificarea introduce condiţii care, dacă ar fi fost incluse în procedura de atribuire iniţială, ar fi permis acceptarea unei alte oferte decât cea acceptată iniţial sau ar fi atras şi alţi participanţi la procedura de atribuire;

b) modificarea schimbă echilibrul economic al contractului de servicii în favoarea contractantului într-un mod care nu a fost prevăzut în contractul de achiziţie initial;

c) modificarea extinde în mod considerabil obiectul contractului;

**22.2** Contractul de achiziţie publică va fi modificat, fără organizarea unei noi proceduri de atribuire, în următoarele situaţii:

a) atunci când contractantul cu care autoritatea contractantă a încheiat iniţial contractul de servicii este înlocuit de un nou contractant, în una dintre următoarele situaţii: drepturile şi obligaţiile contractantului iniţial rezultate din acordul-cadru/contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică/ şi să nu se realizeze cu scopul de a eluda aplicarea procedurilor de atribuire prevăzute de prezenta lege;

b) atunci când modificările, indiferent de valoarea lor, nu sunt substanţiale;

**22.3** Achizitorul va avea dreptul de a uza oricand de toate prevederile art 221 din legea 98/2016 cu modificarile si completarile ulterioare.

**23. Forţa majoră**

**23.1**. Forţa majoră este constatată de o autoritate competentă.

**23.2**. Forţa majoră exonerează parţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

**23.3**. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pana la apariţia acesteia.

**23.4**. Partea contractantă care invoca forta majoră are obligaţia de a notifica celeilalte părţi, imediat şi în mod complet, producerea acesteia şi sa ia orice măsuri care îi stau la dispoziţie în vederea limitării consecinţelor.

**23.5**. Dacă forta majoră acţionează sau se estimeaza ca va acţiona o perioada mai mare de 3 luni, fiecare parte va avea dreptul sa notifice celeilalte părţi încetarea de plin drept a prezentului contract, fără ca vreuna dintre părţi sa poată pretindă celeilalte daune-interese.

**24. Soluţionarea litigiilor**

**24.1.** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**24.2**. Dacă, după 10 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**25. Limba care guvernează contractul**

25.1 - Limba care guvernează contractul este limba română.

**26. Comunicări**

26.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, in limba romana.

(2) Orice document scris trebuie înregistrat atât în momentul transmiterii, cât şi în momentul primirii.

26.2 - Comunicările între părţi se pot face şi prin telefon, sau e-mail cu condiţia confirmării în scris a primirii comunicării.

**27. Legea aplicabilă contractului**

27.1 - Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte.

**ACHIZITOR, PRESTATOR,**

**MUNICIPIUL PLOIESTI**